**Mestské zastupiteľstvo v Levoči**

GDPR

**Z Á P I S N I C A**

**č. 10**

**z 10. zasadnutia Mestského zastupiteľstva v Levoči,**

**konaného dňa 30. novembra 2023**

**Prítomní:** podľa prezenčnej listiny

**Program:** podľa pozvánky

**Zapisovateľ:** Ing. Ľubomíra Čujová

1. **Otvorenie a program zasadnutia**

Primátor mesta Ing. Miroslav Vilkovský, MBA privítal poslancov, otvoril 10. zasadnutie MZ v Levoči. Konštatoval uznášania schopnosť poslancov MZ. Navrhol návrhovú komisiu, overovateľov zápisnice a určil zapisovateľku. Oboznámil prítomných s programom podľa pozvánky. Ospravedlnil neprítomných poslancov.

***Ing. Miroslav Vilkovský, MBA (primátor)***

* program MZ máte pred sebou
* žiadne doplnky nemáme
* návrhová komisia: Mgr. Nikolaj Kučka, PaedDr. Ľubomír Repaský, Ján Lorko
* overovatelia zápisnice: RNDr. Vladimír Adamkovič, Mgr. Vladimír Babej
* zapisovateľka Ing. Ľubomíra Čujová
* ospravedlnení: Mgr. Michal Kašper, MUDr. Jana Suráková, JUDr. Lýdia Budziňáková príde neskôr
* sú návrhy na doplnenie programu?
* ak nie, schvaľujeme program.

**UZNESENIE č. 1**

K bodu: **Program zasadnutia MZ**

**Hl. za 12 proti 0 zdr 0 nehl 4**

**MZ schvaľuje** program MZ.

T: ihneď Z: Ing. Vilkovský, MBA

**UZNESENIE č. 2**

K bodu: **Návrhová komisia**

**Hl. za 10 proti 0 zdr 2 nehl 4**

**MZ schvaľuje** návrhovú komisiu v zložení:Mgr. Nikolaj Kučka,  PaedDr. Ľubomír Repaský, Ján Lorko.

T: ihneď Z: Ing. Vilkovský, MBA

**UZNESENIE č. 3**

K bodu: **Overovatelia zápisnice**

**Hl. za 11 proti 0 zdr 1 nehl 4**

**MZ schvaľuje** overovateľov zápisnice MZ: RNDr. Vladimír Adamkovič, Mgr. Vladimír Babej.

T: ihneď Z: Ing. Vilkovský, MBA

1. **Kontrola plnenia uznesení**

***Mgr. Nikolaj Kučka (prednosta)***

* 9. zasadnutie MZ sa konalo 23.11.2023
* bolo prijatých 25 uznesení
* všetky sú splnené.

**UZNESENIE č. 4**

K bodu: **Kontrola plnenia uznesení**

**Hl. za 14 proti 0 zdr 0 nehl 2**

**MZ berie na vedomie** kontrolu plnenia uznesení z 9. zasadnutia MZ.

T: ihneď Z: Ing. Vilkovský, MBA

1. **Nakladanie s majetkom mesta**

Písomný materiál tvorí prílohu zápisnice MZ.

Mgr. Drahomirecký - bližšie vysvetlil.

#### *Mgr. Martin Drahomirecký (vedúci OM)*

#### návrh na predaj nehnuteľností pre Národnú diaľničnú spoločnosť

#### má záujem nadobudnúť pozemok na účel realizácie stavby privádzač Spišská Nová Ves – Levoča II.

#### znalecký posudok stanovil všeobecnú hodnotu pozemku na 2 886,52 eur po vynásobení koeficientom 1,2 za účelom vykúpenia týchto nehnuteľností

#### navrhujeme 3/5 väčšinou schváliť predaj.

#### *Ing. Miroslav Vilkovský, MBA (primátor)*

#### privádzač je naplánovaný na Spišskú Novú Ves, smerom z kruhového objazdu za Novým Dvorom na cestu 2/533.

**UZNESENIE č. 5**

K bodu: **Predaj nehnuteľností**

**Hl. za 14 proti 0 zdr 0 nehl 2**

**MZ** **schvaľuje** 3/5 väčšinou všetkých poslancov predaj pozemku parc. č. KN-C 7151/7 – zastavaná plocha a nádvorie s výmerou 177 m2, nachádzajúceho sa v katastrálnom území Levoča, pre **Národnú diaľničnú spoločnosť, a. s.**, so sídlom Dúbravská cesta 14, Bratislava, SR, IČO: 35 919 001, za kúpnu cenu 2 886,52 eur, stanovenú Znaleckým posudkom č. 113/2023, vypracovaným znalcom Ing. Dušanom Nemešom (evidenčné číslo znalca: 912488), v súlade s ustanovením § 9a, ods. 15, písm. f) zákona č. 138/1991 Zb. o majetku obcí v platnom znení z dôvodu hodného osobitného zreteľa, ktorým je majetkoprávne vysporiadanie stavby „Privádzač Spišská Nová Ves – Levoča, II. etapa“.

T: 31.12.2023  Z: Mgr. Drahomirecký

Mgr. Kučka

#### *Ing. Miroslav Vilkovský, MBA (primátor)*

#### Národná diaľničná spoločnosť je pripravená na ten privádzač a do roka je schopná ho urobiť.

***Ján Lorko (poslanec MZ)***

* je tam časový horizont?

#### *Ing. Miroslav Vilkovský, MBA (primátor)*

* nie.

***Ján Lorko (poslanec MZ)***

* je možné, že sa to zmení na iný variant.

#### *Ing. Miroslav Vilkovský, MBA (primátor)*

* nie
* Harichovce majú mať vybudovaný obchvat z tej cesty 2/533
* pred Harichovcami ďalší kruhový objazd, ktorý povedie mimo Harichoviec a bude vyúsťovať na cestu, kde je bývalý Blamont, ďalej sa bude napájať na poslednú ľavotočivú zatáčku, potom už je len pravotočivá ku Slovnafte
* je to investícia Košického samosprávneho kraja
* Levoči privádzač bude vyhovovať, pre Harichovce to bude zle, pretože gro áut tam bude schádzať.

#### *Mgr. Martin Drahomirecký (vedúci OM)*

* manželia Gadušovci sa obrátili na mesto so žiadosťou o uzatvorenie zmluvy o zriadení vecného bremena
* ide o IBV na Lomnickej ulici, ktorej súčasťou sú inžinierske siete, vodovod, kanalizácia a plynovod
* vlastníkmi sú žiadatelia
* tieto siete boli uložené aj do pozemkov vo vlastníctve mesta
* stavby boli riadne vyhotovené, skolaudované a odovzdané do užívania
* prílohou žiadostí bol geometrický plán
* navrhujeme v súvislosti so stavbou IBV zriadiť vecné bremeno v prospech manželov Gadušovcov ako odplatné za sadzbu 15 eur/m² v súlade so zákonom o majetku obcí.

***Ján Lorko (poslanec MZ)***

* žiada pán Gaduš, aby to bolo bezodplatné?

#### *Mgr. Martin Drahomirecký (vedúci OM)*

* áno.

***Ján Lorko (poslanec MZ)***

* máme to bezodplatne?

#### *Mgr. Martin Drahomirecký (vedúci OM)*

* áno, máme to v dôvodovej správe napísané, že vecné bremeno žiadajú zriadiť ako bezodplatne
* v návrhu na uznesenie to máme ako odplatne 15 eur/m² záberu.

***Ján Lorko (poslanec MZ)***

#### ak by sme to chceli bezodplatne, tak treba dať poslanecky návrh.

#### *Mgr. Martin Drahomirecký (vedúci OM)*

#### presne tak.

***Ján Lorko (poslanec MZ)***

#### dávam poslanecký návrh na bezodplatne.

**UZNESENIE č. 6**

K bodu: **Zriadenie vecného bremena**

**Hl. za 9 proti 0 zdr 4 nehl 3**

**MZ** **schvaľuje poslanecký návrh poslanca MZ Jána Lorka: MZ** **schvaľuje** v súvislosti so stavbou „IBV Lomnická ulica, Levoča“ **zriadenie vecného bremena** v prospech Jozefa Gaduša, rod. ■■■■■■, nar. ■■■■■■ a manž. Anastázie Gadušovej, rod. ■■■■■■, nar. ■■■■■■, obaja bytom: ■■■■■■, Levoča, ako oprávnených z vecného bremena, spočívajúceho v povinnosti mesta Levoča, ako povinného z vecného bremena,

* trpieť na pozemkoch nachádzajúcich sa v lok. Lomnická ulica, k. ú. Levoča, a to:
* parc. č. KN-C 8727 – zast. pl., s výmerou 2 521 m2 a
* parc. č. KN-C 7165/3 – zast. pl., s výmerou 6 345 m2 (ďalej len „slúžiace pozemky“), ktorých vlastníkom je Mesto Levoča, v celosti, uloženie inžinierskych sietí, t.j. stavebných objektov SO02 Vodovod, SO 03 Kanalizácia a SO 04 STL plynovod pre stavbu „IBV Lomnická ulica, Levoča“, v rozsahu záberu vecného bremena 196 m2 u pozemku parc. č. KN-C 8727 a 222 m2 u pozemku parc. č. KN-C 7165/3, podľa geometrického plánu č. 43/2023 na vyznačenie vecného bremena na priznanie práva uloženia inžinierskych sietí na slúžiacich pozemkoch, vyhotoveného dňa 26.9.2023 geodetom Ľudovítom Muránskym z Levoče, úradne overeného Okresným úradom Levoča, katastrálnym odborom, dňa 26.10.2023, pod č. G1-327/23;
* trpieť vstup a vjazd oprávnených z vecného bremena, ním povereným osobám alebo správcom inžinierskych sietí, na slúžiace pozemky, prechod a prejazd cez slúžiace pozemky, pri umiestnení, prevádzke, údržbe a opravách inžinierskych sietí - stavebných objektov;
* zdržať sa konania, ktoré by bránilo oprávneným z vecného bremena, ním povereným osobám alebo správcom inžinierskych sietí, vo výkone ich práv z vecného bremena podľa zmluvy a príslušných právnych predpisov,

vecné bremeno sa zriaďuje in rem a na dobu neurčitú, bezodplatne, v súlade s § 9, ods. 2 písm. e) zákona č. 138/1991 Zb. o majetku obcí v platnom znení.

T: 31.05.2024 Z: Mgr. Drahomirecký

Mgr. Kučka

#### *Mgr. Martin Drahomirecký (vedúci OM)*

#### mesto kúpou nadobudlo technológiu kotolne na ZŠ na ulici Gašpara Haina

#### tento majetok je nutné odovzdať do správy ZŠ, preto navrhujeme MZ schváliť delimitáciu dlhodobého hmotného majetku s účinnosťou od 1.1.2024.

**UZNESENIE č. 7**

K bodu: **Zverenie majetku do správy**

**Hl. za 14 proti 0 zdr 0 nehl 2**

**MZ** **schvaľuje** v súlade s ustanovením Článku 8 Zásad hospodárenia a nakladania s majetkom mesta Levoča v platnom znení zverenie dlhodobého hmotného majetku s účinnosťou od 01.01.2024:

**-** inv. č. 2/826/42 - Kotolňa - ZŠ Gašpara Haina - súčasťou je: technické zhodnotenie stavby, plynová prípojka, kotol, merací a regulačný riadiaci systém, úpravňa vody, čerpadlá ÚK, komín, technológia na prípravu ÚK a merače tepla, rok zaradenia do prevádzky 2007, v obstarávacej cene 8 536,98 eur;

do správy Základnej škole, Ulica Gašpara Haina 37, so sídlom: 054 01 Levoča, Ulica Gašpara Haina 37, IČO: 37785834.

T: 31.01.2024 Z: Mgr. Drahomirecký

Mgr. Kučka

#### *Mgr. Martin Drahomirecký (vedúci OM)*

#### manželia Antalovci z ulice Za sedriou sú vlastníci pozemku s oporným múrom

#### tento oporný múr stabilizuje teleso miestnej komunikácie a chodníka pre peších

#### v záujme rekonštrukcie tohto oporného múru je potrebné vytvoriť právny vzťah k pozemku a následne múr zrekonštruovať

#### stav je nevyhovujúci

#### navrhujeme MZ schváliť uzatvorenie zmluvy o výpožičke

#### mesto si bezodplatne bude môcť po dobu rekonštrukcie užívať tento pozemok a zrekonštruovať na ňom sa nachádzajúci oporný múr.

**UZNESENIE č. 8**

K bodu: **Zmluva o výpožičke**

**Hl. za 15 proti 0 zdr 0 nehl 1**

**MZ** **schvaľuje** uzatvorenie zmluvy o výpožičke na bezodplatné užívanie pozemku časť parc. č. KN-C 1256/1 – zastavaná plocha a nádvorie, nachádzajúcom sa súbežne s chodníkom umiestnenom na pozemku parc. č. KN-C 1265/4 (vo vlastníctve mesta Levoča), s výmerou 14 m2 (v rozsahu 7 m x 2 m) v Levoči na ulici Za sedriou, od p. Petra Antala a manželky Heleny Antalovej, rod. ■■■■■■, obaja bytom ■■■■■■, pre mesto Levoča, za účelom rekonštrukcie a prevádzkovania oporného múru, ktorým sa stabilizuje teleso verejného chodníka na pozemku parc. č. KN-C 1265/4 na ulici Za sedriou, na dobu 10 rokov s možnosťou predĺženia doby užívania pozemku.

T: 31.01.2024 Z: Mgr. Drahomirecký

Mgr. Kučka

#### *Mgr. Martin Drahomirecký (vedúci OM)*

#### v roku 2021 bola uzavretá nájomná zmluva medzi pánom Richardom Holubom mladším

#### predmetom nájmu bola časť pozemku na Levočských Lúkach na účel umiestnenia predajného stánku

#### pán Holub požiadal o zmenu nájomcu na svojho otca z dôvodu ukončenia jeho podnikania a následného prevodu prevádzky predajného stánku na pána Richarda Holuba staršieho.

**UZNESENIE č. 9**

K bodu: **Nájom nehnuteľností**

**Hl. za 14 proti 0 zdr 0 nehl 2**

**MZ** **schvaľuje** 3/5-ou väčšinou všetkých poslancov,prenájom pozemku časť parc. č. KN-C 3794/20 – ostatná plocha, s výmerou 12 m2 v lokalite Levočské Lúky k. ú. Levoča, pod predajným stánkom, pre p. Richarda Holuba - VEČIERKA - RIO, miesto podnikania: Levočské Lúky 3269/28, 054 01 Levoča, IČO: 55 835 546, na dobu neurčitú s dobou účinnosti od 01.01.2024, za nájomné vo výške 3 eurá/m2/mesiac, v súlade s § 9aa ods. 2 písm. e) zákona č. 138/1991 Zb. o majetku obcí v platnom znení z dôvodu hodného osobitného zreteľa, keďže pozemok, na ktorom je umiestnený predajný stánok vo vlastníctve p. R. Holuba, je pozemok s malou výmerou.

T: 31.01.2024 Z: Mgr. Drahomirecký

Mgr. Kučka

**UZNESENIE č. 10**

K bodu: **Nájom nehnuteľností**

**Hl. za 14 proti 0 zdr 0 nehl 2**

**MZ** **schvaľuje** ukončenie nájmu pozemku v k. ú. Levoča pod umiestneným predajným stánkom, na časti parc. č. KN-C 3794/20 – ostatná plocha, s výmerou 12 m2 v Levočských Lúkach k. ú. Levoča, založeného Nájomnou zmluvou č. 31961/2021/OM/368 zo dňa 30.11.2021 medzi mestom Levoča ako prenajímateľom a nájomcom p. Richardom Holubom (ml.), miesto podnikania: Levočské Lúky 3269/28, 054 01 Levoča, **dohodou**, ku dňu účinnosti nájomnej zmluvy s novým nájomcom p. Richardom Holubom (st.), miesto podnikania: Levočské Lúky 3269/28, 054 01 Levoča, IČO: 55 835 546.

T: ako v texte Z: Mgr. Drahomirecký

Mgr. Kučka

#### *Mgr. Martin Drahomirecký (vedúci OM)*

#### ide o žiadosť pána Dávida Kočka

#### je vlastníkom pozemku na Poľnej ulici

#### v lete 2023 ho nadobudol kúpou od mesta

#### predaj bol schválený ako prípad hodný osobitného zreteľa

#### jedným z dôvodom bolo, že pozemok je značne svahovitý, členitý

#### bude potrebné zrealizovať opatrenia na spevnenie a stabilizáciu terénu a vybudovať prístupovú cestu

#### bude to vyžadovať zvýšené náklady

#### na uvedenom pozemku má záujem postaviť rodinný dom

#### navrhujeme schváliť nájom pozemkov tak, aby bol zabezpečený prístup počas výstavby a užívania rodinného domu.

**UZNESENIE č. 11**

K bodu: **Nájom nehnuteľností**

**Hl. za 15 proti 0 zdr 0 nehl 1**

**MZ** **schvaľuje** nájom pozemkov nachádzajúcich sa v katastrálnom území Levoča, v lok. ul. Poľnej, a to časť parc. č. KN-C 2783/1 – zast. pl. a nádv., časť parc. č. KN-C 2814/4 – zast. pl. a nádv., časť parc. č. KN-C 2815/1 – zast. pl. a nádv. a časť parc. č. KN-C 2815/4 – zast. pl. a nádv. s celkovou výmerou 290 m2, tak, ako je to vymedzené v geodetickom zameraní vyhotovenom v októbri 2023 Ľudovítom Muránskym, IČO: 33063826, s miestom podnikania Francisciho 782/41, Levoča, pre žiadateľa: **Dávid Kočko**, rod. ■■■■■■, nar. ■■■■■■, trvale bytom ■■■■■■, 054 01 Levoča, SR na účel realizácie prístupovej komunikácie zo štrkového materiálu zhutneného podľa platných noriem, so šírkou 3 m a s celkovou dĺžkou 82 m, na konci ktorej bude obratisko, na dobu neurčitú, za nájomné vo výške 1 euro/m2 /rok, v súlade s ustanovením § 9aa, ods. 2, písm. c) zákona č. 138/1991 Zb. o majetku obcí v platnom znení.

Obsahom nájomnej zmluvy bude záväzok nájomcu po kolaudácii komunikácie túto bezodplatne previesť do vlastníctva mesta.

T: 30.06.2024 Z: Mgr. Drahomirecký

#### Mgr. Kučka

#### *Mgr. Martin Drahomirecký (vedúci OM)*

#### ide o dodatok k nájomnej zmluve medzi Mestom Levoča a Lesmi mesta Levoča

#### v jej zmysle môže byť v prípade výrazných zmien vo výške ťažby dreva, najmä vplyvom kalamít upravená výška nájomnej pre celý kalendárny rok

#### na zasadnutí Valného zhromaždenia spoločnosti v októbri 2023 bolo schválené jednorazové zvýšenie nájmu za lesné pozemky o 20 000 eur splatné do 31.12.2023.

**UZNESENIE č. 12**

K bodu: **Nájom nehnuteľností**

**Hl. za 14 proti 0 zdr 1 nehl 1**

**MZ** **schvaľuje** uzavretiedodatku k Nájomnej zmluve č. 2237/2017/OM/23 uzavretej dňa 28.02.2017 medzi mestom Levoča a spol. Lesy mesta Levoča s r. o., so sídlom Novoveská cesta č. 930/33, 054 01 Levoča, IČO: 31693377 o nájme poľnohospodárskych pozemkov, poľnohospodárskeho podniku a lesných pozemkov, podľa jej Čl. VI. ods. 7, v ktorom bude z dôvodu výraznej zmeny v objeme ťažby vplyvom kalamity upravená výška nájomného za lesné pozemky za rok 2023 z jednotkovej ceny 7,120 eur/ha/rok na jednotkovú cenu vo výške 10,45 eur/ha/rok. Nájomné bude splatné jednorazovo do 31.12.2023.

T: 31.12.2023 Z: Mgr. Drahomirecký

#### Mgr. Kučka

#### *Mgr. Martin Drahomirecký (vedúci OM)*

#### k tomuto návrhu na uznesenie je trošku obsiahlejšia dôvodová správa

#### ide o žiadosť Slovenského národného múzeum – Spišského múzeum v Levoči o nájom budovy historickej radnice ako celku

#### dnes už užíva prvé a druhé podlažie tohto objektu na výstavnú sieň a na expozície

#### zámerom je využitie prízemia radnice ako hlavného komunikačného priestoru a ako miesto prvého kontaktu s návštevníkmi múzeá, expozícií a výstavných siení

#### prízemie by zároveň malo slúžiť ako miesto predaja vstupeniek a zabezpečenie zázemia pre lektorskú službu, ktoré bude mať v týchto priestoroch centrum

#### mala by tu byť zriadená aj predajňa propagačného materiálu a publikácií

#### počíta sa aj so zriadením múzejnej kaviarne s možnosťou malého občerstvenia pre návštevníkov

#### ostatné priestory budú využívané na prezentáciu a výstavné miesta, inštalácia príležitostných výstavných projektov, atď.

#### v prípade schválenia prenájmu budovy je potrebné ukončiť zmluvu o výpožičke

#### sú dva návrhy na uznesenie.

#### *RNDr. Vladimír Adamkovič (poslanec MZ)*

#### bol predložený nejaký návrh zo strany Slovenského národného múzea – Spišského múzea, čo tam chcú prevádzkovať?

#### pri otvorení radnice pani Ing. arch. Janovská spomínala, že priestory Spillenbergerovej lekárne budú slúžiť ako nejaká kaviarnička

#### niečo sa plánuje aj po rekonštrukcii toho podzemia, chcú poskytovať aj tieto služby?

#### máme dosť podnikateľských subjektov v meste, ktorí by sa o to mohli uchádzať, neskomplikujeme si situáciu, keď im dáme priestor ako celok do nájmu?

#### *Ing. Miroslav Vilkovský, MBA (primátor)*

* pre nás nájom pre Slovenské národné múzeum vychádza najzaujímavejšie
* historickú radnicu bude mať jeden subjekt
* priestory nie sú zariadené
* bude ich musieť zariadiť Slovenské národné múzeum – Spišské múzeum
* potrebujú zázemie pre lektorskú činnosť, na propagáciu
* je spracovaný projekt aj rekonštrukcie prvého a druhého nadzemného podlažia
* bude musieť prísť v relatívne krátkej dobe
* Slovenské národné múzeum – Spišské múzeum bude musieť uložiť tie svoje materiály z prvého a druhého podlažia
* budú sa musieť sťahovať, keď sa mesto pustí do rekonštrukcie prvého a druhého nadzemného podlažia
* ak to budeme deliť medzi rôzne subjekty dohoda bude oveľa ťažšia
* energie budú v réžií Slovenského národného múzea – Spišského múzea
* nech si vyprodukujú aj príjem z kaviarne a bufetu.

#### *RNDr. Vladimír Adamkovič (poslanec MZ)*

* môžu prenajať tento priestor tretej osobe.

#### *Ing. Miroslav Vilkovský, MBA (primátor)*

* nie, len s našim súhlasom
* vedia to prevádzkovať aj vo vlastnej réžii
* majú vlastnú podnikateľskú činnosť.

#### *RNDr. Vladimír Adamkovič (poslanec MZ)*

* tieto služby v historickom meste vyžadujú aj istú mieru exkluzivity.

#### *Ing. Miroslav Vilkovský, MBA (primátor)*

* jasne.

#### *RNDr. Vladimír Adamkovič (poslanec MZ)*

* chcem, aby bol vytvorený priestor aj pre ďalších záujemcov, ak by boli.

#### *Ing. Miroslav Vilkovský, MBA (primátor)*

* mám informáciu, že to nechcú dávať do prenájmu
* chcú to prevádzkovať ako na Spišskom hrade vo svojej vlastnej réžií.

***Mgr. Vladimír Babej (poslanec MZ)***

* rozpočet mesta Levoča na budúci rok je napätý
* za jedno euro nech tam robia, čo súvisí s prevádzkou tohto priestoru
* jedno euro si myslím, že je veľmi symbolické
* štát má dostatok peňazí na to, aby nám prispeli väčšou čiastkou
* vrátim sa ku Gadušovcom
* jedným poslaneckým návrhom sme sa vzdali 6 000 eur
* každý kto predával ten pozemok, ktorý zasahuje do mestského pozemku, musel počítať aj s tým , že tam bude nejaký nájom a ďalšie investície s tým súvisiace
* je to trochu divné.

***Ján Lorko (poslanec MZ)***

* Mgr. Babej načal by som to jedno euro ohľadom Slovenského národného múzea – Spišského múzea
* opravy bude robiť múzeum vo svojej vlastnej réžií?
* viete nám povedať, koľko sme z vlastných zdrojov za posledné dva roky dali na spoluúčasti tých rekonštrukcií?
* koľko nás stala radnica ako taká?
* je možné zistiť aké majú tržby?
* je tam zisk z toho nájomného, alebo je to čistá strata?
* nedalo by sa niečo získať na nájomnom?
* ak nie, tak nie, budem hlasovať za.

#### *Ing. Miroslav Vilkovský, MBA (primátor)*

* štát túto organizáciu dotuje
* nie je samofinancovaná z tržieb
* patrí pod Ministerstvo kultúry
* keď to prenajmeme niekomu inému, dokáže si vytvoriť taký zisk, že zaplatí všetky energie?
* dohoda so Slovenským národným múzeom je taká, že budú znášať všetky náklady – prevádzkové, energia, kúrenie, voda, údržba
* nepamätám si, že by sme robili za tie roky údržbu na radnici okrem rekonštrukcie
* rekonštrukcia prízemia radnice už bola nutná zo statického pohľadu.

***Ján Lorko (poslanec MZ)***

* koľko bolo to dofinancovanie?

***Ing. Lenka Petrášová (vedúca OIČ, ÚP, ŽPaSÚ)***

* nespomínam si presne, okolo 200 000 eur.

***JUDr. Pavol Papcun (poslanec MZ a zástupca primátora)***

* v septembri tohto roku sme stáli pre otázkou, že čo s radnicou, pretože sme dostali výpoveď zo strany múzea
* múzeum nevládalo finančne ťahať tento objekt
* po viacerých rokovaniach sme sa dohodli, že si radnicu ponechajú, ale ako celok
* múzeum nevie platiť nájomné
* neviem si predstaviť, že by tá historická dominanta ostala prázdna.

***Radoslav Kellner (poslanec MZ)***

* aké sú ročné náklady na energie.

#### *Mgr. Martin Drahomirecký (vedúci OM)*

* nevieme to odhadnúť
* rekonštrukcia sa ukončila v júni
* nič sa tam nedeje
* čísla za minulé roky nám nič nepovedia
* predpokladané náklady ukáže až prevádzka.

***Radoslav Kellner (poslanec MZ)***

* podľa mňa to budú desiatky tisíc.

***Ing. Miroslav Vilkovský, MBA (primátor)***

* tipnem si 60 000 eur ročne, ak nie viac.

***Radoslav Kellner (poslanec MZ)***

* ak by sme im to nedali a ostala by nám celá radnica, tak nájsť niekoho kto by nám platil plyn je podľa mňa fikcia.

***Ing. Miroslav Vilkovský, MBA (primátor)***

* musíme potom my nájsť tých 60 000 eur v našom rozpočte.

***Radoslav Kellner (poslanec MZ)***

* týka sa nájom aj tých priestorov čo sú do vonkajšej strany smerom ku galérií
* nevedeli by sme tie priestory vyčleniť
* dohodnúť si, aby ich zmluvne využívalo mesto, napr. na Beh na vežu.

***Ing. Miroslav Vilkovský, MBA (primátor)***

* to je dohodnuté.

***Miroslav Čurilla (poslanec MZ)***

* uvedomme si, že historická radnica je jedna z najvýznamnejších renesančných budov na Slovensku
* pamiatky sú finančne nákladné pre mesto
* ak by trvali na tej výpovedi, neviem si predstaviť čo by nás čakalo – prevádzkovanie a zariadenie
* boli by to sumy nad 100 000 eur
* netreba si myslieť, že na prevádzkovaní kaviarne zbohatnú
* múzeum je inštitúcia, ktorá bude mať zariadenie štýlové a ukázali aj na Spišskom hrade, že to robia pekne a kvalitne.

### ***PhDr. Mgr. Jozef Cvoliga (poslanec MZ)***

* súhlasím s tým čo bolo povedané
* som za to, aby mala budova jedného nájomcu alebo vlastníka
* buďme radi, že Slovenské národné múzeum má sídlo v Levoči, lebo môže mať aj v Spišskom Podhradí
* vravel som, že keď nevieme čo ďalej s ňou, tak to prevádzkujme ako mestské múzeum alebo ju nechajme tejto inštitúcií, aby nám to spravovala
* jedná sa o obrovský objekt
* momentálne nevieme ako by sme to spravovali
* prízemie je prázdne
* nemáme kapacity ani na starostlivosť o budovu, preto sa prihováram aj za tie podmienky, ktoré sa Vám zdajú zvláštne
* buďme radi, že nám to niekto nejakým spôsobom prevádzkuje.

***Anna Kravecová (poslankyňa MZ)***

* pri otváraní radnice upozornila Ing. arch. Janovská čo všetko v nej bude
* prenajímateľ nemôže byť hocikto s hocičím, lebo je to historická radnica
* ak chceme zachovať kultúru a renesanciu musíme ju dať do prenájmu odborníkom, ktorí zabezpečia taký chod, aby mal návštevník a turista zážitok
* vrátim sa k spoločnému vstupnému do historických budov v okolí
* turista by sa so spoločným vstupným mohol stretnúť na radnici.

***Mgr. Vladimír Babej (poslanec MZ)***

* so všetkým sa dá súhlasiť
* nebránim sa, aby radnicu prevádzkovalo a nájom malo SNM
* zaráža má suma jedno euro
* doposiaľ múzeum nebolo schopné platiť energie a keď im to dáme za jedno euro bude schopné splácať?
* radnica prešla rekonštrukciou, je tam nové kúrenie, rozvody, ktoré tiež vplývajú na výšku nákladov
* suma je na zváženie
* jedno euro za rok sa mi zdá veľmi málo.

**UZNESENIE č. 13**

K bodu: **Nájom nehnuteľností**

**Hl. za 12 proti 0 zdr 3 nehl 1**

**MZ** **schvaľuje** 3/5-ou väčšinou všetkých poslancov prenájom budovy historickej radnice vrátane zvonice, súp. č. 2, na adrese Námestie Majstra Pavla č. 2 v Levoči pre Slovenské národné múzeum – Spišské múzeum v Levoči so sídlom Vajanského nábrežie 61/2, 811 02 Bratislava, IČO: 00164721, na účelexpozíciía výstav a podporu rozvoja mesta v oblasti vzdelávacích a kultúrnych potrieb mesta, na dobu neurčitú, s účinnosťou od 01.01.2024, v súlade s ustanovením § 9aa, ods. 2, písm. e) a ods. 3 Zákona č. 138/1991 Zb. o majetku obcí v platnom znení za nájomné vo výške 1,00 eur / rok.

T: 31.12.2023 Z: Mgr. Drahomirecký

Mgr. Kučka

**UZNESENIE č. 14**

K bodu: **Nájom nehnuteľností**

**Hl. za 15 proti 0 zdr 0 nehl 1**

**MZ** **schvaľuje** ukončenie Zmluvy o výpožičke č. 1/2008 zo dňa 31.03.2018 v znení Dodatku č. 1 zo dňa 29.09.2010, nebytový priestor nachádzajúci sa na 1. poschodí, súp. č. 2, na adrese Námestie Majstra Pavla č. 2 - Radnica v Levoči, ktorá bola uzatvorená medzi Mestom Levoča ako požičiavateľom a Slovenským národným múzeom, so sídlom Vajanského nábrežie 2, Bratislava ako vypožičiavateľom, dohodou ku dňu 31.12.2023.

T: 31.12.2023 Z: Mgr. Drahomirecký

Mgr. Kučka

#### *Mgr. Martin Drahomirecký (vedúci OM)*

* vyradenie a následná likvidácia majetku mesta Levoča
* zastarané softvérové vybavenie a digitálna technická mapa z roku 2008 a 2011.

**UZNESENIE č. 15**

K bodu: **Vyradenie majetku z evidencie**

**Hl. za 16 proti 0 zdr 0 nehl 0**

**MZ** **schvaľuje** vyradenie majetku z evidencie a následnú likvidáciu majetku Mesta Levoča, Nám. Majstra Pavla 4, 054 01 Levoča podľa prílohy č. 1 spolu v obstarávacej cene 21 378,33 eur.

T: 31.12.2023 Z: Mgr. Drahomirecký

Mgr. Kučka

#### *Mgr. Martin Drahomirecký (vedúci OM)*

* Spišská katolícka charita užíva nebytový priestor na prízemí budovy MsÚ
* mesto ho bude v budúcnosti potrebovať na plnenie vlastných úloh
* navrhlo ukončenie nájmu
* pre zachovanie činnosti Spišskej katolíckej charity a poskytovania služieb a špecializovaného sociálneho poradenstva pre obyvateľov mesta a širšieho regiónu má mesto záujem o zachovaní činnosti Spišskej katolíckej charity na území mesta
* zástupcom charity bol navrhnutý iný vhodný nebytový priestor na adrese Námestia Majstra Pavla č. 28, ktorý je okamžite k dispozícií
* Spišská katolícka charita a jej zástupcovia súhlasili.

***Ján Lorko (poslanec MZ)***

* chcel by som podať poslanecký návrh, aby sme nájomné upravili na cenu 5 eur
* podobne to budeme schvaľovať pri MAS LEV.

**UZNESENIE č. 16**

K bodu: **Pridelenie nebytového priestoru**

**Hl. za 6 proti 0 zdr 8 nehl 2 = neschválené**

**MZ** **neschvaľuje poslanecký návrh poslanca MZ Jána Lorka: MZ** **neschvaľuje** 3/5-ou väčšinou všetkých poslancov prenájom nebytového priestoru nachádzajúceho sa v objekte súp. č. 28, 1. poschodie vľavo so vstupom z dvornej časti objektu, na adrese Námestie Majstra Pavla č. 28 v Levoči pre Spišskú katolícku charitu, so sídlom Slovenská 1765/30, 052 01 Spišská Nová Ves, IČO: 35514221, na účel bezplatného poskytovania špecializovaného sociálneho poradenstva v zmysle zákona 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov, s celkovou výmerou 30,60 m2 za nájomné v zmysle Zásad hospodárenia mesta Levoča vo výške **5 eur/m2/rok**, na dobu neurčitú, s účinnosťou od 01.01.2024, s výpovednou lehotou 3 mesiace, v súlade s ustanovením § 9aa, ods. 1, zákona č. 138/1991 Zb. o majetku obcí v platnom znení a podľa Čl. 14 bodu 1 Zásad hospodárenia a nakladania s majetkom mesta Levoča v platnom znení možno majetok, najmä ak ide o verejný záujem a podporu charitatívnych inštitúcií prenechať na dočasné užívanie po schválení Mestským zastupiteľstvom, z dôvodu hodného osobitného zreteľa, ktorým je poskytovanie všeobecne prospešných sociálnych služieb a prevádzkovanie špecializovaného sociálneho poradenstva.

T: 31.12.2023 Z: Mgr. Drahomirecký

Mgr. Kučka

***Ing. Miroslav Vilkovský, MBA (primátor)***

* hlasujeme o návrhu 3/5 väčšinou všetkých poslancov.

**UZNESENIE č. 17**

K bodu: **Pridelenie nebytového priestoru**

**Hl. za 15 proti 0 zdr 0 nehl 1**

**MZ** **schvaľuje** 3/5-ou väčšinou všetkých poslancov prenájom nebytového priestoru nachádzajúceho sa v objekte súp. č. 28, 1. poschodie vľavo so vstupom z dvornej časti objektu, na adrese Námestie Majstra Pavla č. 28 v Levoči pre Spišskú katolícku charitu, so sídlom Slovenská 1765/30, 052 01 Spišská Nová Ves, IČO: 35514221, na účel bezplatného poskytovania špecializovaného sociálneho poradenstva v zmysle zákona 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov, s celkovou výmerou 30,60 m2 za nájomné v zmysle Zásad hospodárenia mesta Levoča vo výške 20 eur/m2/rok, na dobu neurčitú, s účinnosťou od 01.01.2024, s výpovednou lehotou 3 mesiace, v súlade s ustanovením § 9aa, ods. 1, zákona č. 138/1991 Zb. o majetku obcí v platnom znení a podľa Čl. 14 bodu 1 Zásad hospodárenia a nakladania s majetkom mesta Levoča v platnom znení možno majetok, najmä ak ide o verejný záujem a podporu charitatívnych inštitúcií prenechať na dočasné užívanie po schválení Mestským zastupiteľstvom, z dôvodu hodného osobitného zreteľa, ktorým je poskytovanie všeobecne prospešných sociálnych služieb a prevádzkovanie špecializovaného sociálneho poradenstva.

T: 31.12.2023 Z: Mgr. Drahomirecký

Mgr. Kučka

***Ing. Miroslav Vilkovský, MBA (primátor)***

* hlasujeme o ukončení nájmu nebytového priestoru.

**UZNESENIE č. 18**

K bodu: **Ukončenie nájmu nebytového priestoru**

**Hl. za 15 proti 0 zdr 0 nehl 1**

**MZ** **schvaľuje** ukončenie Zmluvy o nájme č. 21265/2018/OM/3 zo dňa 25.06.2018 v znení jej dodatku č. 1 zo dňa 20.08.2018, ktorá bola uzatvorená medzi Mestom Levoča ako prenajímateľom a Spišskou katolíckou charitou, so sídlom Slovenská 1765/30, 052 01 Spišská Nová Ves ako nájomcom, na nebytový priestor nachádzajúci sa na prízemí, súp. č. 4, na adrese Námestie Majstra Pavla č. 4, Levoča, dohodou ku dňu 31.12.2023.

T: 31.12.2023 Z: Mgr. Drahomirecký

Mgr. Kučka

#### *Mgr. Martin Drahomirecký (vedúci OM)*

#### ako bolo naznačené občianske združenie MAS LEV sa obrátilo na mesto so žiadosťou o zmenu výmery podlahovej plochy v nebytovom priestore na Námestí Majstra Pavla č. 28

#### zníženie podlahovej plochy odôvodňujú nepotrebnosťou niektorých miestností

#### v súčasnosti má užívaný priestor výmeru 118 m²

#### MAS LEV uvádza, že nemajú dostatok finančných prostriedkov na úhradu nájomného a služieb spojených s užívaním tohto priestoru

#### argument mesta je, že v prípade zníženia podlahovej plochy nie je možné využiť ten zvyšný nebytový priestor nejak inak

#### je tam jeden spoločný vchod

#### došlo k dohode, že namiesto zníženia výmery podlahovej plochy dôjde k zníženiu nájomného na 5 eur/m² a rok

#### teraz je 11,45 eur/m²

#### navrhujeme schváliť dodatok s účinnosťou od 1.1.2024.

**UZNESENIE č. 19**

K bodu: **Dodatok k zmluve o nájme nebytového priestoru (zníženie nájomného)**

**Hl. za 16 proti 0 zdr 0 nehl 0**

**MZ** **schvaľuje** Dodatku č. 1 k Zmluve č. 3276/SMM/11/1 o nájme nebytových priestorov zo dňa 24.02.2011 uzavretej medzi Mestom Levoča ako prenajímateľom a Občianskym združením MAS LEV o. z., IČO: 42084636 ako nájomcom, na nebytový priestor nachádzajúci sa na 2. poschodí vľavo v zadnom trakte, súp. č. 28, na adrese Námestie Majstra Pavla č. 28, Levoča, predmetom ktorého bude zníženie nájomného prenajatých nebytových priestorov, a to na 5 eur/m2/rok, s účinnosťou od 01.01.2024. Zároveň bude upravená úhrada za služby spojená s užívaním uvedeného nebytového priestoru na základe zmeny ceny dodávateľmi energií.

T: 31.12.2023 Z: Mgr. Drahomirecký

Mgr. Kučka

1. **Zmena rozpočtu č. 5**

Písomný materiál tvorí prílohu zápisnice MZ.

Mgr. Kamenický - bližšie vysvetlil.

***Ing. Miroslav Vilkovský, MBA (primátor)***

* finančné oddelenie MsÚ upravuje a zreálňuje výdavky – bežné a kapitálové pred blížiacim sa koncom roka.

***Mgr. Ľuboš Kamenický (vedúci OF)***

* ako bolo povedané zmena upravuje čerpanie
* v decembri bude ešte jedna zmena týkajúca sa školstva, prekročených príjmov a projektov, do ktorých sú školy zapojené
* nebude to veľká zmena
* prejdem k zmene č. 5
* daňové príjmy sú upravené podľa predpokladanej skutočnosti do konca roka podľa toho aké máme čerpanie
* nedaňové príjmy upravené podľa čerpanie rozpočtu
* sú zreálnene granty a transfery
* navýšenie bežných príjmov vo výške 135 700 eur
* navýšenie chránených dielni
* príspevok pre MsKS
* navýšenie na spolufinancovanie vojnových hrobov, navýšenie na školstvo, náklady na jedáleň pre dôchodcov a opatrovateľskú službu
* navýšenie kapitálových príjmov podľa skutočnosti akú momentálne máme
* navyšujeme príjem z predaja pozemkov
* kapitálové výdavky navyšujeme o 10 000 eur na odvodnenie spevnených plôch na sídlisku Západ
* výdavkové finančné operácie sú bez zmeny.

### ***PhDr. Mgr. Jozef Cvoliga (poslanec MZ)***

* mám dobrú správu
* na finančnej aj investičnej komisii bola veľmi dobrá diskusia
* odporúčajú túto úpravu schváliť .

**UZNESENIE č. 20**

K bodu: **Zmena rozpočtu č. 5**

**Hl. za 15 proti 0 zdr 0 nehl 1**

**MZ** **schvaľuje** zmenu rozpočtu č. 7 – rozpočtové opatrenie č. 5/a, 5b, 5/c, 5/d mesta Levoča na rok 2023 podľa predloženého návrhu.

T: ihneď Z: Mgr. Kamenický

Mgr. Kučka

**UZNESENIE č. 21**

K bodu: **Zmena rozpočtu č. 5**

**Hl. za 16 proti 0 zdr 0 nehl 0**

**MZ** **schvaľuje** zmenu použitia prostriedkov investičného fondu nasledovne:

|  |  |  |  |  |  |  |  |
| --- | --- | --- | --- | --- | --- | --- | --- |
| **Účel** | **schválené použitie** | **zmena č.1** | **zmena č.2** | **zmena č.3** | **zmena č.4** | **zmena č.5** | **po zmene** |
| Projektová dokumentácia | 34 504 | 45 496 | 20 000 | 15 000 | -42 500 |  | 72 500 |
| služobné auto |  |  |  |  | 50 000 |  | 50 000 |
| Spolufinancovanie projektov |  | 8 876 |  |  |  |  | 8 876 |
| MRK Lev. Lúky - komunikácia, osvetlenie | 503 |  | 46 000 |  |  | 49 415 | 95 918 |
| Rek. I. etapa Ružová ul. | 7 500 |  |  |  |  |  | 7 500 |
| Rekonštrukcia Sirotinskej ul. |  |  | 50 000 |  |  | -50 000 | 0 |
| Rekonštrukcia cesty - Predmestie |  |  | 30 000 |  |  | -30 000 | 0 |
| Výstavba stojísk zberných nádob |  |  | 30 000 | 16 200 |  | -46 200 | 0 |
| Radnica NMP 2 I. etapa |  |  |  |  |  | 30 000 | 30 000 |
| Radnica NMP 2 I. etapa |  |  | 2 500 | -2 500 |  | 96 200 | 96 200 |
| Rekonštrukcia Špitálska ul. |  |  | 60 000 |  |  |  | 60 000 |
| Príspevok pre TS |  |  | 123 660 | 4 000 | 10 000 | -10 000 | 127 660 |
| územný plán | 60 000 |  |  |  | -30 000 |  | 30 000 |
| VO Staničná ulica |  |  |  |  | 4 188 |  | 4 188 |
| Radnica NMP 2 - autorský dozor | 10 200 |  |  |  |  |  | 10 200 |
| NMP 2 Radnica otvorená komunitám | 2 262 |  |  |  |  |  | 2 262 |
| Námestie Štefana Kluberta č.6 |  |  |  | 8 000 |  |  | 8 000 |
| Dom meštiansky na NMP č.28 PD |  |  |  | 9 000 |  |  | 9 000 |
| Rekonštrukcia Špitálska ul. - stavebný dozor | 8 000 |  |  |  |  |  | 8 000 |
| Regenerácia vnútrobloku sídlisko Západ v Levoči |  |  |  |  | 55 000 | 22 340 | 77 340 |
| MPV - ostatné | 10 000 | -6 000 |  |  |  | -88 | 3 912 |
| Terénne úpravy a dopadové plochy sídl. Hrad |  |  |  | 35 000 |  |  | 35 000 |
| MŠ G. Haina | 13 777 |  |  |  |  |  | 13 777 |
| Príspevok pre MsKS |  |  |  | 5 245 |  |  | 5 245 |
| konvektomat - jedáleň pre dôchodcov |  |  | 14 000 | 2 500 |  |  | 16 500 |
| **Spolu** | **146 746** | **48 372** | **376 160** | **92 445** | **46 688** | **61 667** | **772 078** |

T: ihneď Z: Mgr. Kamenický

Mgr. Kučka

**UZNESENIE č. 22**

K bodu: **Zmena rozpočtu č. 5**

**Hl. za 16 proti 0 zdr 0 nehl 0**

**MZ** **schvaľuje** zmenu použitia prostriedkov rezervného fondu nasledovne:

|  |  |  |  |  |  |  |  |
| --- | --- | --- | --- | --- | --- | --- | --- |
| **Účel** | **schválené použitie** | **zmena č.1** | **zmena č.2** | **zmena č.3** | **zmena č.4** | **zmena č.5** | **po zmene** |
| Investičný fond - príspevok pre TS | 106 196 |  | 29 000 | -89 700 | -122 258 | 10 088 | 23 026 |
| Investičný fond - bežné výdavky mesta |  |  | 3 130 |  | -3 130 |  | 0 |
| Oprava asfaltového povrchu NMP |  |  |  |  |  | 142 650 | 142 650 |
| Rezervný fond - príspevok pre TS | 468 856 | -48 372 |  |  |  | -142 650 | 277 834 |
| Rezervný fond - bežné výdavky mesta |  |  | 11 000 |  | -11 000 |  | 0 |
| **Spolu** | **575 052** | **-48 372** | **43 130** | **-89 700** | **-136 388** | **10 088** | **443 510** |

T: ihneď Z: Mgr. Kamenický

Mgr. Kučka

1. **VZN o miestnych daniach a miestnom poplatku za komunálne odpady a drobné stavebné odpady**

Písomný materiál tvorí prílohu zápisnice MZ.

Mgr. Kamenický - bližšie vysvetlil.

***Mgr. Ľuboš Kamenický (vedúci OF)***

* predkladám návrh VZN
* zmena je pri dani z pozemkov, dani zo stavieb, dani za stavby na bývanie a drobné stavby
* ďalšia zmena je pri bytoch
* zmena poplatku za TKO z 35 eur ide na 40 eur na rok
* zmena pri predajných automatov a predajných automatov na alkohol a tabak
* zjednocujeme vek pri daňovej povinnosti
* podmienky zníženia a odpustenia poplatkov sú uvedené
* navýšenie podľa predpisu má dopad na rozpočet
* malo by to priniesť približne 180 000 eur
* je to predpis skutočná výška bude nižšia
* predpokladáme ju na úrovni 140 000 eur
* v prílohách sú aj dopady na domácnosť
* najviac sa zmena dotkne tých, ktorý vlastnia stavebný pozemok.

***Ing. Miroslav Vilkovský, MBA (primátor)***

* včera na stretnutí s poslancami padlo najviac otázok na modelový príklad č. 5, prečo tam je taký vysoký nárast
* filozofia je taká, že keď má niekto jeden stavebný pozemok a uskutoční na ňom stavbu, aby ho čo najskôr skolaudoval, vysporiadal si to na katastri a označil si koľko m² má daná nehnuteľnosť a potom platí podstatne nižšiu sadzbu
* ak mám stavebný pozemok je podstatné tam postaviť stavbu a nedržať to ako stavebný pozemok
* nerobíme to radi, ale zvyšovanie poplatkov je súčasť celého kolosu financovania samospráv
* sú samosprávy, ktoré idú ďaleko vyššími sumami
* z titulu nižšieho ekonomického rastu v meste Levoča si nemôžeme dovoliť ísť zvyšovať dane a poplatky rádovo o 100; 200; 300; 500 %
* ani keby sme dvihli dane a poplatky o 500 % v mestách nevykrylo by to stratu, ktorá samosprávam hrozí pre rok 2024
* strata je na úrovni 750 miliónov eur z titulu daňových bonusov a iných prijatých zákonných predpisov v Národnej rade SR, kde sa vôbec nemyslelo aký dopad to bude mať na samosprávu
* neprebehla žiadna legislatíva a žiadne pripomienkové konanie, poslanci sa rozhodli, že sa zvýši daňový bonus
* plošne sa rozdajú financie rodinám a dôchodcom
* samosprávy upozorňovali, že to nie je dobré riešenie
* úprava VZN sa premietne do rozpočtu na rok 2024 v celkovej sume daní a poplatkov zhruba na úrovni 800 000 eur
* mesto Levoča má aj so školstvom zhruba 16 miliónový rozpočet
* po tejto úprave nám vygeneruje celkové príjmy z daní a poplatkov na úrovni 800 000 eur ročne
* pri 16 miliónov eur je to len zhruba 5 % z celkového rozpočtu
* všetky samosprávy majú problémy a starosti s vytvorením rozpočtov
* budeme očakávať od štátu v budúcom roku, že sa k tomu nejakým spôsobom postaví a minimálne sumou 500 miliónov dofinancuje samosprávy
* neverím tomu, že to bude 750 miliónov eur, aj 500 miliónov eur by samosprávam pomohlo v tejto situácií.

### ***PhDr. Mgr. Jozef Cvoliga (poslanec MZ)***

* je to nereálne.

***Ing. Miroslav Vilkovský, MBA (primátor)***

* budú musieť nájsť tie peniaze
* 500 000 eur je pre nás 1,2 milióna eur
* na minulom MZ som povedal, že sme prišli týmito krokmi ako samospráva ročne o 1 395 000 eur
* presne to isté chýba aj iným samosprávam.

***Ján Lorko (poslanec MZ)***

* niektorým chýba viac, niektorým menej, ale chýba, lebo tak ako povedal pán primátor, kroky boli nešťastné
* chýba mi informácia, analýza, suma čo sa podarilo za rok nájsť na majetkových priznaniach, aké nezrovnalosti, parcely, za ktoré neboli podané daňové priznania, stavby
* išlo by sa kontinuálne
* navrhujete zvýšiť daň a popritom nájsť aj nejaký finančný obnos, tých ktorých doteraz neplatili či už zámerne alebo iným nedopatrením nemajú dobre podané daňové priznania
* poprosil by som do budúcna tú informáciu dať možno aj budúci mesiac pri rozpočte.

***Ing. Miroslav Vilkovský, MBA (primátor)***

* viem na čo sa pýtate
* zareaguje na to aj vedúci finančného oddelenia
* máte možnosť vidieť ako sa pohlo s exekúciami v meste Levoča
* boli roky minulý a predminulý, že výnos daní bol vyšší ako predpis
* je to dôsledkom vymáhania
* sú to nepopulárne veci, ale tým, že sú možnosti zablokovať vodičský preukaz sa nám podarí napĺňať predpisovú stránku daní a poplatkov v meste veľmi dobrým spôsobom
* chceli sme týmto vymáhaním dosiahnuť to, že každý má povinnosť zaplatiť tú daň a poplatok do mestského rozpočtu
* čo sa týka sledovania nehnuteľností viem, že sú medzery.

***Mgr. Ľuboš Kamenický (vedúci OF)***

* pravidelne na miestnych daniach sa situácia prehodnocuje a stále sa nájdu nehnuteľnosti, ktoré neboli priznané vôbec alebo sú na nich zle urobené priznania
* stále vyzývame na podanie daňového priznania
* ak nie je podané, vyrubujeme ho my na základe pomôcok
* neviem či vedieme štatistiku koľko ročne takto vymôžeme
* skúsim zistiť koľko bolo za tento rok nových nehnuteľností takto prihlásených a vyrubených.

***Ján Lorko (poslanec MZ)***

* bol som pred MZ za pracovníčkou a zistil som, že nebolo by na škodu dať jej nejakú pomoc
* bolo by dobré posilniť oddelenie, aby to netrvalo roky
* začalo sa s tým, keď PhDr. Mgr. Cvoliga bol zástupca, bolo to už dávno
* vyzerá to tak, že aj pri Dvorcoch sú veľké rezervy.

***Ing. Miroslav Vilkovský, MBA (primátor)***

* pán Lorko poviem len, že pôjdem osobne na Ministerstvo financií aj som bol, na sekciu daní a ciel
* budem žiadať a treba to pripomenúť aj poslancom Národnej rady, že problém je v legislatíve dokazovania ako je vedená nehnuteľnosť - zosúladenie katastra so zákonom o daní z nehnuteľností
* roky to Ministerstvo financií vie, ale nikto nemá odvahu to zreálniť.

***Ján Lorko (poslanec MZ)***

* nemáme ani podľa toho čo je v katastri.

***Ing. Miroslav Vilkovský, MBA (primátor)***

* jasné, ale tam je rozpor.

***Ján Lorko (poslanec MZ)***

* pôjdem kľudne s Vami na to ministerstvo.

***Ing. Miroslav Vilkovský, MBA (primátor)***

* je tam obrovský problém a potenciál, aby sa zreálnil výber dane z nehnuteľností samosprávami
* došlo to až do takého štádia, že sa môže stať, že príde návrh, že štát zoberie na seba, na päť rokov výber dane z nehnuteľností a urobí poriadky vo všetkých samosprávach
* každá samospráva má iný prístup na výber dane z nehnuteľností
* každá samospráva si to nastavovala podľa vlastného vedomia
* existuje metodika
* sú obce, ktoré nevyrubujú daň z nehnuteľností a to už je tragédia na Slovensku.

***Ján Lorko (poslanec MZ)***

* mali by sme primerane zdaňovať tých občanov
* niekedy sú daňové sadzby neprimerané
* možno 15 % nehnuteľností nie je priznaných
* to je veľký budget do rozpočtu
* ak by bola možnosť, poprosím posilniť to oddelenie.

***Bc. Ľubomír Komara (poslanec MZ)***

* prakticky všetko už bolo povedané, ale je možnosť podávať dane elektronicky?

***Ing. Miroslav Vilkovský, MBA (primátor)***

* áno a je to najpraktickejšie.

***JUDr. Pavol Papcun (poslanec MZ a zástupca primátora)***

* nadviažem na diskusiu o miestnych daniach
* pri schvaľovaní daňových bonusov a valorizácií, atď. sa ignorovali požiadavky samospráv
* dlhodobo počúvame od štátu, že samosprávy majú nízke dane
* ak ich zoberie do rúk štát, tak ich bude zvyšovať, ale na to nie je politická vôľa
* my sme vystavení do situácie, kedy nemáme možnosť vôbec rozmýšľať, či budeme alebo nebudeme zvyšovať, lebo sme do toho vyslovene dotlačení.

### ***PhDr. Mgr. Jozef Cvoliga (poslanec MZ)***

* pred voľbami bolo avizované, že ročná úspora v rámci štátneho rozpočtu 600 miliónov eur na bežných výdavkov štátu
* minister Kamenický hovoril včera už o 3,6 miliardách eur úspor
* tento štát má výdavky vo výške 43 miliárd eur
* momentálne hospodárime s deficitom 7,9 miliardy eur
* rodičovský daňový bonus je vo výške 550 miliónov eur za rok 2023
* nezruší sa už, pretože nebude na to politická vôľa
* včera bol schválený hypotekárny bonus
* tento rok je to mínus 16 miliónov eur na samosprávach, na budúci rok kalkulácia 60 miliónov eur
* ideme dotovať ľudí, ktorí majú zvýšenú úrokovú sadzbu, ale nie je to až tak dramatické tvrdí Národná banka Slovenska paradoxne
* ideme sa skladať na hypotéku niekomu
* tiež nespravodlivosť, ale štát si to musí nejakým spôsobom politicky vyrokovať
* dôchodcovské doplatky, pôvodný návrh bol 220 miliónov eur, potom vraj niekto zatriasol s ministrom financií už to je 440 miliónov eur
* je to sekera, ktorá sa navyšuje
* dotknem sa iba TKO
* prešiel som si návrhy iných samospráv v okolí
* mesto Poprad má návrh poplatku na 50 eur/osoba/rok, Spišská Nová Ves má zatiaľ 32 eur, návrh som nenašiel, mesto Košice pôvodne 45 eur, včera bolo druhé opakované MZ, kde bol návrh na 66 eur, zatiaľ to neprešlo
* výpadok pre mesto Košice je enormný, budú sa musieť k tomu vrátiť
* k správe daní mám tu rok 2022
* počet neplatičov bol 832, v sume 57 000 eur
* zarazila ma kategória nemajetných občanov od roku 2003 mám sumu vo výške 99 000 eur a to pôjde na odpis
* v exekučnom konaní za rok 2023 bola vymožená suma 66 700 eur
* aj napriek tomu, že zvyšujeme miestne dane a poplatky – daň z nehnuteľnosti a TKO, nemáme vyšší príjem
* začína sa nám tvoriť štruktúra obyvateľstva, ktorá spadá do tzv. štrukturálnej chudoby
* momentálne na Slovensku je 33 % ľudí pod hranicou štrukturálnej chudoby
* 9 % je tam zahrnutých dôchodcov
* je potrebné pracovať so starými pohľadávkami
* boli kalkulované už v minulosti ako príjem
* príjem už naviac nebude, lebo sa budú ďalej generovať neplatiči.

***Miroslav Čurilla (poslanec MZ)***

* každý rok sa konštatuje, že ten budúci rok bude ťažký
* aj ten budúci rok bude ťažký, pretože čísla sú také aké sú
* možno bude špecifický, že bude mimoriadne ťažký
* chcem upozorniť, že treba riešiť pamiatky, pretože tie peniaze, ktoré nám predošlá vláda zobrala je veľký problém, lebo sa to bije
* príklad spadnú nám hradby a my sme zo zákona povinní ich opraviť
* k daniam
* špecifikum nášho mesta je, že máme málo polyfunkčných budov
* daň z nehnuteľnosti je pomerne nízka
* celkové príjmy miestnych daní sú na úrovni rozpočtu kultúry
* sú ľudia, ktorí nie sú schopní dane platiť
* daň z nehnuteľnosti sme zvyšovali a neprejavilo sa to
* máme nižšie príjmy ako sme mali
* navýšenia väčšinou postihnú tých, ktorí platia a tí, ktorí neplatia stále hľadajú spôsoby ako nepriznať dane
* každý výdaj pre mesto formou daní a poplatkov je priamy náklad
* nedávame štátu, ale dávame svojmu mestu
* daň z ubytovania sme podstatne znížili a tá suma nám klesá
* je problém s výberom a hlavne s priznaniami
* finančné oddelenie urobilo kus dobrej roboty
* staré resty sa darí riešiť
* nedarí sa nám riešiť daňové priznania.

***Ing. Miroslav Vilkovský, MBA (primátor)***

* ďakujem aj za pripomienky
* vedúci finančného oddelenia navrhne niečo k tomu.

***RNDr. Vladimír Adamkovič (poslanec MZ)***

* k reakcií pána Čurillu
* poukážem na jednu vec, ktorú spomínal aj pán Kellner
* model ako to funguje v okolitých mestách, uviedol Spišskú Novú Ves, kde mesto pristúpilo k zefektívneniu výberu daní od subjektov v meste
* model reálne funguje
* pán Kellner to na MZ pripomenul
* bolo by sa treba tým zaoberať
* sú indície z rôznych subjektov, že sa v Levoči tieto veci zamlčujú
* fyzické osoby podnikateľského charakteru, ktorí robia rôzne aktivity
* tie dane sú platené zo svojich nehnuteľností, ako nie podnikateľských subjektov
* je to pokrivené doslova
* súhlasím s pánom Čurillom.

***Ing. Miroslav Vilkovský, MBA (primátor)***

* pôjdeme sa inšpirovať do Spišskej Novej Vsi
* je to jedna z možností.

### ***Anna Kravecová (poslankyňa MZ)***

* chcem sa dotknúť tej skupiny chudoby
* ako deti sme boli naučení, že rodičia najprv poplatili všetky poplatky a potom bol rozpočet na ostatné veci
* dnes si rodina všetko možné dovolí a neplatí byt, dane, odpad a čaká výhody
* sociálne dávky využívajú len, aby si nemuseli platiť povinnosti štátu
* je potrebné, aby sme prísnejšie dbali hlavne na tieto rodiny, ktoré míňajú svoje finančné prostriedky na všetko možné, len nie na základné veci, ktoré potrebujú ich deti na zabezpečenie kultúrneho žitia, poplatkov v škole a zabezpečenie slušného bývania
* nehovorím ani o prebytočných nákupoch a o fajčení
* žijeme v meste Levoča, kde každý každému vidí až pod pokrievku
* tieto skupiny, ktoré my voláme chudoba si myslím, že pri nákupoch a návštevách rôznych zariadení nie je vidieť na nich, aby boli chudobní.

**UZNESENIE č. 23**

K bodu: **Návrh Všeobecne záväzného nariadenia mesta Levoča č. 4/2023 o miestnych daniach a miestnom poplatku za komunálne odpady a drobné stavebné odpady**

**Hl. za 16 proti 0 zdr 0 nehl 1**

**MZ** **berie na vedomie**, že v stanovenej lehote neboli k predloženému návrhu Všeobecne záväzného nariadenia mesta Levoča č. 4/2023 o miestnych daniach a miestnom poplatku za komunálne odpady a drobné stavebné odpady, uplatnené žiadne pripomienky.

T: ihneď Z: Mgr. Kamenický

Mgr. Kučka

**UZNESENIE č. 24**

K bodu: **Návrh Všeobecne záväzného nariadenia mesta Levoča č. 4/2023 o miestnych daniach a miestnom poplatku za komunálne odpady a drobné stavebné odpady**

**Hl. za 14 proti 0 zdr 2 nehl 1**

**MZ** **schvaľuje** Všeobecne záväzné nariadenie mesta Levoča č. 4/2023 o miestnych daniach a miestnom poplatku za komunálne odpady a drobné stavebné odpady.

T: ihneď Z: Mgr. Kamenický

Mgr. Kučka

1. **VZN o vymedzení úsekov miestnych komunikácií na dočasné parkovanie motorových vozidiel**

Písomný materiál tvorí prílohu zápisnice MZ.

Ing. Petrášová - bližšie vysvetlila.

***Ing. Lenka Petrášová (vedúca OIČ, ÚP, ŽPaSÚ)***

* predkladáme návrh VZN
* pristúpili sme k návrhu nového VZN vzhľadom na rozsiahlosť navrhovaných zmien
* zrušenie jednodňovej parkovacej karty v sume 3,00 eur motorové vozidlo na deň a autobus 12 eur na deň
* zavádzame nové druhy parkovacích kariet – rezident 1, rezident 2, abonent, darca krvi s platnosťou od 1. januára kalendárneho roka, na ktorý sa parkovacia karta vydáva do 31. januára nasledujúceho kalendárneho roka
* stanovili sa podmienky
* zvýhodnili sa ceny parkovacích kariet pre osoby ťažko zdravotne postihnuté a darcov krvi
* stanovila sa výška úhrady za vydanie novej parkovacej karty v prípade jej straty, odcudzenia, poškodenia a zničenia, resp. ak dôjde k zmene údajov na parkovacej karte
* zadefinovalo sa oslobodenie od úhrad parkovného
* k tomuto návrhu sa pristúpilo preto, aby sa zefektívnila parkovacia politika na Námestí Majstra Pavla
* chceme uprednostniť krátkodobé státie pred dlhodobým a strednodobým státím motorových vozidiel v centre mesta
* majiteľov motorových vozidiel chceme presunúť do parkoviska v hradobnej priekope
* chceme umožniť obyvateľom zóny s plateným parkovaním, aby stáli v zóne za zvýhodnených podmienok
* zvýšiť podiel iných druhov dopravy
* doba spoplatnenia sa nemení
* zónou zostáva Námestie Majstra Pavla okrem pešej zóny
* nezmenili sa hodinové sadzby parkovného prostredníctvom úhrady v parkovacích automatov a SMS úhrad.

***Ing. Miroslav Vilkovský, MBA (primátor)***

* u niektorých zásadná zmena
* doteraz bolo 3,00 eur za celodenné parkovanie na Námestí Majstra Pavla
* teraz sa to ruší
* každá začatá hodina bude 1,00 eur
* zavádzajú sa možnosti pre rezidentov – rezident 1, rezident 2, abonent
* prvé motorové vozidlo tuším 10 eur, druhé motorové vozidlo 70 eur
* teraz to bolo 70 eur prvé motorové vozidlo, 70 eur druhé motorové vozidlo
* v tomto je to možno výhodnejšie, ale tretie motorové vozidlo je to už 140 eur.

***Ján Lorko (poslanec MZ)***

* pripomínam, že za 140 eur bude mať niekto parkovacie státie na celý deň
* celý rok tam bude parkovať
* parkovacia karta má byť benefit pre tých ľudí, ktorí si nechcú opakovane kupovať parkovné
* nie na to, aby motorové vozidlo, tam stálo celý deň bez akýchkoľvek problémov.
* ako je to s právnickou osobou, živnostníkom?

***Ing. Lenka Petrášová (vedúca OIČ, ÚP, ŽPaSÚ)***

* tí si budú môcť kúpiť parkovaciu kartu abonent v sume 140 eur za rok.

***Ján Lorko (poslanec MZ)***

* aj keď majú sídlo na Námestí Majstra Pavla?

***Ing. Lenka Petrášová (vedúca OIČ, ÚP, ŽPaSÚ)***

* áno.

***Ján Lorko (poslanec MZ)***

* nebolo by možné a vhodné dať oslobodenie od platenia automobilom, ktoré vlastní a používa Spišská katolícka charita?
* sú dve, tri autá aj tak sa snažia parkovať niekde inde
* bol by som za, aby by sme do článku oslobodenie pridali aj služobné motorové vozidlá patriace charite.

***Ing. Miroslav Vilkovský, MBA (primátor)***

* stále dostávajú karty od mesta.

***Ján Lorko (poslanec MZ)***

* z akého titulu, keď to nie je vo VZN?

***Ing. Miroslav Vilkovský, MBA (primátor)***

* dajú žiadosť a my im vyhovieme.

***Ján Lorko (poslanec MZ)***

* nie je to vo VZN, že niekto dá žiadosť a sa im vyhovie
* dávam poslanecký návrh.

***Mgr. Nikolaj Kučka (prednosta)***

* keď si kúpili nové auto požiadali
* ide o ich autá
* parkujú tam aj cez noc.

***Ján Lorko (poslanec MZ)***

* ďalšie písmeno g služobné vozidlá charity.

***JUDr. Pavol Papcun (poslanec MZ a zástupca primátora)***

* pri tvorbe VZN sa nám doň dostala jedna chyba
* používame v ňom slovné spojenie miestna komunikácia, ktoré bolo od novely nahradené slovným spojením miestna cesta
* dávam poslanecký návrh, kde by som to upravil
* slovné spojeniemiestna komunikácia vo všetkých tvaroch sa v celom texte VZN nahrádza slovným spojením miestna cesta v príslušnom tvare.

***Ing. Miroslav Vilkovský, MBA (primátor)***

* poslanecký návrh Ing. Petrášová čítajte paragraf.

***Ing. Lenka Petrášová (vedúca OIČ, ÚP, ŽPaSÚ)***

* § 8 písmeno g oslobodenie od úhrady parkovného služobné vozidlá Spišskej katolíckej charity
* môže to takto byť?

***JUDr. Pavol Papcun (poslanec MZ a zástupca primátora)***

* § 8 odsek 1 sa dopĺňa o písmeno g, ktoré znie služobné vozidlá Spišskej katolíckej charity.

***Ján Lorko (poslanec MZ)***

* budeme radi, keď sa to upraví
* nech sa príjme, ale len to čo bude nutné.

### ***PhDr. Mgr. Jozef Cvoliga (poslanec MZ)***

* prijmime VZN, ktoré budeme vedieť podporovať
* je to tak maličký priestor na vyhradené parkovacie miesta
* nie som proti charite.

***Ing. Miroslav Vilkovský, MBA (primátor)***

* Spišská katolícka charita má v súčasnosti lístok na parkovanie na námestí na päť služobných áut
* je pravda, že tých päť služobných áut tu neparkuje stále
* je tu jedno, dve autá
* nemôžem dávať poslanecké návrhy
* myslím si, že môžete tam dať päť áut, ale je taký poslanecký návrh ako je, hlasujeme o ňom.

**UZNESENIE č. 25**

K bodu: **Návrh Všeobecne záväzného nariadenia mesta Levoča č. 5/2023 o vymedzení úsekov miestnych ciest na dočasné parkovanie motorových vozidiel**

**Hl. za 12 proti 0 zdr 2 nehl 3**

**MZ schvaľuje poslanecký návrh poslanca MZ Jána Lorka:** § 8 ods. 1 g sa dopĺňa v znení služobné vozidlá Spišskej katolíckej charity.

T: ihneď Z: Ing Petrášová

Mgr. Kučka

***Ing. Miroslav Vilkovský, MBA (primátor)***

* hlasujeme o poslaneckom návrhu JUDr. Papcuna zmeniť názvoslovie v celom texte VZN.

**UZNESENIE č. 26**

K bodu: **Návrh Všeobecne záväzného nariadenia mesta Levoča č. 5/2023 o vymedzení úsekov miestnych ciest na dočasné parkovanie motorových vozidiel**

**Hl. za 17 proti 0 zdr 0 nehl 0**

**MZ schvaľuje poslanecký návrh poslanca MZ JUDr. Pavla Papcuna:** slovné spojenie„miestna komunikácia“ vo všetkých tvaroch sa v celom texte VZN nahrádza slovným spojením „miestna cesta“ v príslušnom tvare.

T: ihneď Z: Ing Petrášová

Mgr. Kučka

***Ing. Miroslav Vilkovský, MBA (primátor)***

* MZ berie na vedomie, že k predmetnému VZN neboli vznesené žiadne pripomienky.

**UZNESENIE č. 27**

K bodu: **Návrh Všeobecne záväzného nariadenia mesta Levoča č. 5/2023 o vymedzení úsekov miestnych ciest na dočasné parkovanie motorových vozidiel**

**Hl. za 16 proti 0 zdr 1 nehl 0**

**MZ berie** **na vedomie informáciu**, že k návrhu Všeobecne záväzného nariadenia č. 5/2023 o vymedzení úsekov miestnych ciest na dočasné parkovanie motorových vozidiel, ktorým sa ruší Všeobecne záväzné nariadenie mesta Levoča č. 3/2015 o vymedzení úsekov miestnych komunikácií na dočasné parkovanie motorových vozidiel v znení Všeobecne záväzného nariadenia č. 24/2015 a Všeobecne záväzného nariadenia č. 3/2017, neboli v zákonom stanovenej lehote vznesené žiadne pripomienky.

T: 01.01.2024 Z: Ing Petrášová

Mgr. Kučka

***Ing. Miroslav Vilkovský, MBA (primátor)***

* MZ schvaľuje predmetné VZN.

**UZNESENIE č. 28**

K bodu: **Návrh Všeobecne záväzného nariadenia mesta Levoča č. 5/2023 o vymedzení úsekov miestnych ciest na dočasné parkovanie motorových vozidiel**

**Hl. za 15 proti 0 zdr 0 nehl 2**

**MZ schvaľuje** Všeobecne záväzné nariadenie č. 5/2023 o vymedzení úsekov miestnych ciest na dočasné parkovanie motorových vozidiel, ktorým sa ruší Všeobecne záväzné nariadenie mesta Levoča č. 3/2015 o vymedzení úsekov miestnych komunikácií na dočasné parkovanie motorových vozidiel v znení Všeobecne záväzného nariadenia č. 24/2015 a Všeobecne záväzného nariadenia č. 3/2017.

T: 01.01.2024 Z: Ing Petrášová

Mgr. Kučka

1. **Odstránenie havarijného stavu mosta v Levočskej Doline**

Písomný materiál tvorí prílohu zápisnice MZ.

Ing. Petrášová - bližšie vysvetlila.

***Ing. Miroslav Vilkovský, MBA (primátor)***

* ďalším bodom je odstránenie havarijného stavu mosta na Levočskej Doline.

***Ing. Lenka Petrášová (vedúca OIČ, ÚP, ŽPaSÚ)***

* predkladáme vstup do procesu verejného obstarávania na výber zhotoviteľa stavebných prác na zákazku odstránenie havarijného stavu mosta v meste Levoča, mestská časť Levočská Dolina
* v dôvodovej strane máte všetko popísané
* na prípadné otázky Vám odpovieme.

***Ing. Miroslav Vilkovský, MBA (primátor)***

* chceme vstúpiť do procesu verejného obstarávania
* v súčasnosti sa pripravuje projektová dokumentácia na daný most
* v jarných mesiacoch by sme chceli začať s rekonštrukciou tohto mosta.

***Ján Lorko (poslanec MZ)***

* bude iba cesta bez chodníka.

***Ing. Lenka Petrášová (vedúca OIČ, ÚP, ŽPaSÚ)***

* áno.

***Ing. Miroslav Vilkovský, MBA (primátor)***

#### most bude trošku širší ako bol terajší.

***Ing. Lenka Petrášová (vedúca OIČ, ÚP, ŽPaSÚ)***

* áno, o pol metra širší.

***Ing. Miroslav Vilkovský, MBA (primátor)***

* neuvažuje sa tam nad chodníkom
* keď sa nám podarí získať finančné prostriedky na čom budeme pracovať v mesiacoch november, december, január na jar chceme začať s prácami tak, aby do 30.6.2024 bol aj most.

***Ján Lorko (poslanec MZ)***

* máte napočítané bez chodníka približne tých 200 000 eur
* ak by to bolo s chodníkom?

***Ing. Lenka Petrášová (vedúca OIČ, ÚP, ŽPaSÚ)***

* bolo by to viacej.

***Ján Lorko (poslanec MZ)***

* okolo 10 000 eur?

***Ing. Lenka Petrášová (vedúca OIČ, ÚP, ŽPaSÚ)***

* neviem sa k tomu vyjadriť, musela by som to prejsť s projektantom.

***Ing. Miroslav Vilkovský, MBA (primátor)***

* nosnosť mosta bude vyššia ako bola doteraz
* teraz tam bola obmedzujúca značka 16 ton, teraz bude cca 40 ton.

**UZNESENIE č. 29**

K bodu: **Odstránenie havarijného stavu mosta v Levočskej Doline**

**Hl. za 14 proti 0 zdr 1 nehl 2**

**MZ schvaľuje** vstup do procesu verejného obstarávania na výber zhotoviteľa stavebných prác na zákazku **„Odstránenie havarijného stavu mosta v meste Levoča – mestská časť Levočská dolina“**

T: 01.12.2023 Z: Ing Petrášová

Mgr. Kučka

1. **Interpelácie poslancov MZ**

### ***Anna Kravecová (poslankyňa MZ)***

* chcem sa dotknúť ešte októbrovej akcie Úcta starším, ktorá bola v kine
* podľa účastníkov to nebolo dostatočne dôstojne k úcte starším
* pustiť jeden film a ponúknuť v plastovom pohári víno
* jedno teplé slovo, ktoré by tam oslovilo tých dôchodcov z pozície kultúrneho strediska bolo nevyhnutné
* takýto program mohol byť v parku a tam sa podávať víno, ale nie odbiť dôchodcov jedným filmom
* nie slovenským filmom
* zaslúžili by si úctu naši slovenskí herci
* podávali aj nebohí, aj terajší vynikajúce výkony
* dôchodcovia boli z tohto podujatia sklamaní.

**Interpelácie poslancov MZ**

1. **Interpelácia poslankyne MZ Anny Kravecovej:** úcta k starším v kine bolo podľa vyjadrenia účastníkov nedôstojne – nebolo žiadne oslovenie dôchodcov a jeden film nespĺňa mesiac úcty k starším.

T: ihneď Z: JUDr. Kamenická

Mgr. Nikolaj Kučka

Prednosta MsÚ

1. **Záver**

Primátor mesta Ing. Miroslav Vilkovský, MBA poďakoval poslancom Mestského zastupiteľstva za účasť na 10. Mestskom zastupiteľstve a ukončil rokovanie.

V Levoči 30.11.2023

Zapísala: Ing. Ľubomíra Čujová

Overovatelia:

RNDr. Vladimír Adamkovič ....................................

Mgr. Vladimír Babej ....................................

............................................... ..............................................

Ing. Miroslav Vilkovský, MBA Mgr. Nikolaj Kučka

primátor mesta prednosta MsÚ